《东行口占 其一》
清代·陈梦雷

襆被登车谢九阍，三年囚首一身存。贱同厮养孤臣分，生到边身圣主恩。

籍削寄名归卒伍，魂销凭梦返家园。白云南向肠凄断，鹤发东风正倚门。

作者简介：（1651—1723）清福建闽县人，字则震，号省斋。康熙九年进士，授编修。假归，耿精忠叛，胁以官，未受事而归。与李光地合进蜡丸，以福建虚实密报朝廷。光地独揽其功，精忠败，擢学士，梦雷下狱，戍尚阳堡。十余年释还。康熙四十年与修《汇编》，后赐名《古今图书集成》，任总裁。雍正初追论“从逆”之罪，谪戍黑龙江，卒于戍所。有《松鹤山房集》、《闲止书堂集》。